सिटी फेरि तीन अंक अगाडि
केभिन डे ब्रुएनाले गरेको चार गोलको मद्दतले म्यानचेस्टर सिटीले इंग्लिस प्रिमियर लिगमा बुधबार उल्भ्सलाई ५–१ ले हरायो र लिग तालिकाको शीर्ष स्थानमा फेरि तीन अंकको अग्रता लियो ।
लन्डन — केभिन डे ब्रुएनाले गरेको चार गोलको मद्दतले म्यानचेस्टर सिटीले इंग्लिस प्रिमियर लिगमा बुधबार उल्भ्सलाई ५–१ ले हरायो र लिग तालिकाको शीर्ष स्थानमा फेरि तीन अंकको अग्रता लियो ।अब पेप ग्वार्डिओलाको सिटी दुई चरणको खेल बाँकी छँदा लिग उपाधिबाट चार अंकमा टाढा छ र उसले पछिल्ला पाँच सिजनमा चौथो पल्ट लिग उपाधि जित्ने संघारमा पुगेको छ ।डे ब्रुएनाले ७, १६, २४ र ६० औं मिनेटमा गोल गरे । बुधबारका अन्य खेलमा चेल्सीले लिड्स युनाइटेडलाई ३–० र लेस्टर सिटीले नरविचलाई ३–० ले हरायो । एभरटन र वाटफोर्डबीचको खेल भने गोलरहित बराबरीमा टुंगियो । 